จิมมี่ เชื่อ ดาวเหนือ ใช้ความสดสยบกำปั้นยุ่น คว้าชัยกลับไทยได้แน่
เปรียบเทียบคู่ชิงไฟต์ตัดเชือกรุ่นจูเนียร์เวลเตอร์เวท IBF วันที่ 18 ก.พ. ที่กรุงโตเกียว ประเทศญี่ปุ่น เจ้านัน ดาวเหนือ เรือใบไข่มุก เปรียบเสมือนม้าหนุ่มเพราะอายุอ่อน กว่า 11 ปี ขณะที่ อากิฮิโระ คอนโด คือทหารที่เจนสนามรบแถมชินสมรภูมิ ด้าน ดร.จิมมี่ เอกรัฐ ไชยโชติช่วง โปรโมเตอร์ เชื่อมั่นดาวเหนือจะอาศัยความสดบดความเก๋าคว้าชัยกลับเมืองไทย,ความเคลื่อนไหวศึกไฟต์ตัดเชือก รุ่นจูเนียร์เวลเตอร์เวทของสหพันธ์มวยนานาชาติ (IBF) ระหว่าง เจ้านัน ดาวเหนือ เรือใบไข่มุก รองอันดับ 7 ชาวไทย กับอากิฮิโระ คอนโด รองอันดับ 4 ชาวญี่ปุ่น ในวันจันทร์ 18 ก.พ.นี้ ที่สังเวียนคูรักฮูเอ็น ฮอลล์ กรุงโตเกียว ประเทศญี่ปุ่น ดร.จิมมี่ เอกรัฐ ไชยโชติช่วง โปรโมเตอร์เกียรติกรีรินทร์ โปรโมชั่น เผยว่า วัยที่แตกต่างกันถึง 11 ปี โดยดาวเหนือนักชกแดนใต้ของเมืองไทย จากตำบลลำภูรา อำเภอห้วยยอด จังหวัดตรัง อายุแค่ 22 ปี ขณะที่ คอนโด นักชก เจ้าถิ่นแดนอาทิตย์อุทัยชาวเมืองไซตามะ ซึ่งอยู่ใกล้กรุงโตเกียวปาเข้าไป 33 กะรัตแล้ว ถือว่าดาวเหนือได้เปรียบเรื่องสภาพร่างกายความหนุ่มแน่น ในช่วงโค้งสุดท้ายการฟิตซ้อมนั้นดาวเหนือตั้งเป้าลงนวมได้ครบ 129 ยกแล้ว ถือว่าดาวเหนือติวเข้มกว่าทุกครั้ง เนื่องจากเป็นไฟต์ที่สำคัญสำหรับการชี้อนาคตบน สังเวียนกำปั้นตามแผนที่จะได้รับการผลักดันขึ้นเขย่าบัลลังก์โลกภายในปีนี้,โปรโมเตอร์เกียรติกรีรินทร์กล่าวอีกว่า ตนมองดาวเหนือเปรียบดังม้าหนุ่มที่ห้าวหาญกำลังฮึกเหิมและปราดเปรียว พละกำลังดีมีความมุ่งมั่นที่จะควบทะยานเข้าเส้นชัย ส่วนคอนโดเหมือนทหารผ่านศึกเจนจัดสนามรบ ประสบการณ์สูง และคุ้นชินกับสมรภูมิตามประสาเจ้าถิ่น อย่างไรก็ตามตนยังเชื่อว่าดาวเหนือจะใช้ความสดบดความเก๋าเอาชนะได้ โดยดาวเหนือพร้อมคณะจะออกเดินทางล่วงหน้า 4 วันสู่ประเทศญี่ปุ่น ในวันศุกร์ 15 ก.พ.นี้ เพื่อปรับตัวให้เข้ากับสภาพอากาศในช่วงหน้าหนาวของญี่ปุ่น ซึ่งอุณหภูมิเย็นกว่าไทยเฉลี่ย 10 องศาฯ ส่วนอาหารการกินนั้นไม่มีปัญหาเพราะใกล้เคียงกับบ้านเราอยู่แล้ว โดยทั้งคู่จะเผชิญหน้ากันในงานแถลงข่าวและชั่งน้ำหนักอย่างเป็นทางการในวันอาทิตย์ 17 ก.พ. ก่อนขึ้นประหมัดในวันจันทร์ 18 ก.พ.ที่สังเวียน คูรักฮูเอ็นฮอลล์ กรุงโตเกียว
เปรียบเทียบคู่ชิงไฟต์ตัดเชือกรุ่นจูเนียร์เวลเตอร์เวท IBF ดร.จิมมี่ เอกรัฐ ไชยโชติช่วง โปรโมเตอร์ เชื่อมั่น ดาวเหนือ จะอาศัยความสดบดความเก๋าคว้าชัยกลับเมืองไทย
สหพันธ์มวยนานาชาติ,ดาวเหนือ เรือใบไข่มุก,อากิฮิโระ คอนโด,ดร.จิมมี่,เอกรัฐ ไชยโชติช่วง